burgasdotpro/wikipedia huggingface dataset:
Windows Vista

Windows Vista je počítačový operačný systém vyvinutý spoločnosťou Microsoft. Pôvodne bol známy pod kódovým menom Longhorn, oficiálny názov "Windows Vista" bol predstavený 22. júla 2005.
Dňa 27. júla bola uvedená prvá betaverzia, ktorá je oficiálne k dispozícii vývojárom na MSDN, neoficiálne na mnohých P2P sieťach. Konečná verzia bola uvedená v USA 31. januára 2007 a na Slovensku 15. marca 2007. Je dostupná aj anglická verzia edície Windows Vista Enterprise, ktorá je však dostupná len veľkým spoločnostiam. Ostatné edície sa dostali do fázy „Release to Manufacturing“ (RTM). Windows Vista prichádza teda na trh približne päť rokov po predchádzajúcom operačnom systéme pre osobné počítače od Microsoftu, Windows XP.
Windows Vista disponuje mnohými novými funkciami a tiež zmeneným grafickým rozhraním nazvaným Aero, vylepšeným systémom vyhľadávania, množstvom bezpečnostných vylepšení a nanovo prepracovanými protokolmi počítačových sietí, systémov podpory zvuku, tlače a zobrazovania. Vista tiež zjednodušila komunikáciu medzi počítačmi v sieti, zdieľanie súborov, nastavovanie hesiel a prácu s digitálnymi médiami a externými zariadeniami. Táto verzia systému Windows sa však nestretla s veľkým ohlasom, pretože vyžaduje náročnejšie hardvérové podmienky. Spomaľuje ju aj nová platforma Aero a zbytočné grafické prvky. Pomalšie je aj presúvanie a kopírovanie súborov. Nie je vhodná pre náročné grafické hry. Navyše je o dosť pomalšia v porovnaní so systémom Windows XP, ktorý je dnes 2. najpoužívanejšou verziou systému Windows. Oficiálne ukončenie podpory Windowsu Vista SP2 bolo 11. apríla 2017.
Edície.
Existuje celkom 7 rôznych vydaní:
Existujú aj špeciálne edície vyžiadané Európskou úniou, ktoré neobsahujú Windows Media Player. Tieto edície majú koncovku „N“.
Všetky edície Windows Vista s výnimkou verzie Starter sú k dispozícii pre 32-bitovú x86 aj 64-bitovú x86-64 platformu.
Hardvérové požiadavky.
Všetky nové schopnosti systému Windows Vista si vyžadujú veľmi vysoké nároky na hardvérové vybavenie počítača. 
Minimálne hardvérové nároky pre chod kľúčových funkcií systému
Odporúčané požiadavky pre plnohodnotnú funkciu systému a predovšetkým pre plné využitie grafického subsystému Windows Aero sú:
Grafický procesor kompatibilný s DirectX 9, ktorý by mal splniť nasledujúce požiadavky:
Wikicitáty

Wikicitáty () je zbierka citátov a prísloví v rôznych jazykoch. Je to jeden z projektov nadácie Wikimedia. Projekt bol spustený 27. júna 2003, pôvodne v angličtine.
Námety sú rozdelené podľa krajín, osobností, literárnych diel, profesií, tém a kategórií (epitafy, slávne výroky a pod.).
Od iných online zbierok citátov sa Wikicitáty odlišujú tým, že ako jedny z mála umožňujú prispievanie návštevníkom a požadujú presné zdroje pre každý citát, ako aj korekcie pre nesprávne priradené citáty. Články Wikicitátov sú prepojené s článkami významných osobností na Wikipédii.
Sprvu bol projekt vytvorený výhradne v angličtine, neskoršia expanzia ďalších jazykov začala v júli 2004.
História.
Míľniky vo vytváraní článkov zobraté z WikiStats.
Čert vie prečo

Čert vie prečo (česky Čert ví proč) je česko--slovenská filmová rozprávka.
Erasure

Erasure je britská hudobná skupina hrajúca elektronický pop. Je to jedna z najúspešnejších a najdlhšie hrajúcich skupín z éry novej vlny (novoromantizmu). Erasure predali vyše 30 miliónov albumov.
Hana a jej bratia

Hana a jej bratia je prvý slovenský film s gay tematikou.
Vladimír Adásek

Vladimír Adásek (* 13. december 1972, Myjava) je slovenský režisér, scenárista a herec.
Životopis.
Vyrastal v Senici, kde absolvoval gymnázium a kde tiež začínal ako herec v divadelnom súbore Zádrapky. Na VŠMU v Bratislave absolvoval štúdium bábkoherectva na Divadelnej fakulte (19911993) a filmovej a televíznej réžie na Filmovej a televíznej fakulte (19931998).
Ako režisér pracoval v STV a TV Markíza. V STV resp. RTVS sa podieľal na detských programoch ("Od Kuka do Kuka", "Haló, tu Vikina!", "Úsmev prosím", "Elá Hop", "Poistená výhra", "Fidlibum"). Je režisérom videoklipov Jany Kirschner (napr. „Modrá“) a skupiny Made 2 Mate („Dream On“).
Jeho filmový debut "Hana a jej bratia" je považovaný za prvý celovečerný slovenský film s queer resp. gej tematikou.
Približne od roku 2010 žije v nemeckom Norimbergu, otvorene sa hlási k homosexuálnej orientácii.
Iva Janžurová

Iva Janžurová (* 19. máj 1941, Žirovnice u Pelhřimova) je populárna česká herečka. Jej celoživotným partnerom bol herec a režisér Stanislav Remunda (1927–2012), s ktorým má dve dcéry: Theodoru a Sabinu.
Život.
Pôvodne chcela byť učiteľkou, ale neskôr prešla na DAMU, ktorú absolvovala v roku 1963. V rokoch 1964 – 1987 bola členkou Divadla na Vinohradech, od roku 1987 Národního divadla v Prahe. Od 90. rokov hrá s manželom a dcérami v rodinnom zájazdovom divadle. Z divadelných rolí: Nina (M. J. Lermontov Maškaráda), Jana (J. Anouilh Skřivánek), Charlota Steinová (P. Hacks Rozhovor v domě Steinových o nepřítomném panu Goethovi), Médea (R. Jeffers), Gina (H. Ibsen Divoká kachna), Stařenka (E. Ionesco Židle). V roku 1998 získala Cenu Alfréda Radoka za postavu Winnie v Beckettovej hre Šťastné dni.
Vo filme sa prvý raz objavila v 60. rokoch 20. storočia. Po niekoľkých epizódnych úlohách jej dal veľkú príležitosť režisér Karel Kachyňa v roku 1966 vo svojom filme "Kočár do Vídně". Neskôr vo filmoch stvárnila výrazné komické a groteskné postavy i hrdinky so zložitou psychológiou. 
Často bola obsadzovaná aj v televízii ("Eliška a její rod, Mandarinkový pokoj, Sňatky z rozumu, Nemocnice na kraji města"), kde hrala dramatické i komediálne postavy.
Edmonton Oilers

Edmonton Oilers je hokejový klub NHL sídliaci v Edmontone, hlavnom meste kanadskej provincie Alberta.
Edmonton Oilers hrá v Pacifickej divízii Západnej konferencie. Je päťnásobný víťaz Stanley Cupu v rokoch 1984, 1985, 1987, 1988 a 1990. Bola to zlatá éra najslávnejšieho hokejistu NHL všetkých čias Waynea Gretzkyho.
Minnesota Wild

Minnesota Wild je hokejový klub NHL sídliaci v Saint Paul v americkom štáte Minnesota.
Minnesota Wild hrá v Severozápadnej divízii Západnej konferencie. Je to veľmi mladý hokejový klub. Pôsobí v NHL iba od sezóny 2000-01.
Historicky prvý gól tímu Minnesota Wild v NHL vôbec,strelil slovenský hokejista,vtedy iba 20 ročný Marián Gáborík.
Wimbledon

Wimbledon môže byť:
Murad II.

Murad II. alebo Murat II. (arab. "Murád II."; * 1404 – † 3. február 1451, Adrianopol) bol sultán Osmanskej ríše v rokoch 1421 – 1451 (okrem rokov 1444 až 1446). Bol vychovaný v Amasyi a nastúpil na trón po smrti svojho otca. Muradovo panovanie bolo poznačené dlhým obdobím vojen proti kresťanom na Balkáne a tureckým emirátom v Anatólii, konflikt trval 25 rokov.
Byzantínci povzbudení Mustafom Çelebim (známym ako Düzmece Mustafa) sa pokúšali rozpútať občiansku vojnu a zosadiť z trónu mladého sultána. Mustafa porazil Muradovu armádu a prehlásil sa za Sultána Adrianopola (dnes mesto Edirne). Osmanská armáda ho dostihla v Ulubate, neďaleko Bursy, a popravili ho. Murad potom sformoval novú armádu v roku 1421 nazývanú Azeb a postupoval cez Byzantskú ríšu. Obliehal hlavné mesto Konštantinopol. Kým obliehal mesto, Byzantínci v spojenectve so samostatnými tureckými anatólskymi štátmi, poslali sultánovho mladšieho brata Mustafu (ktorý mal iba 13 rokov) proti sultánovi obliehať Bursu. Murad sa musel vzdať obliehania Konštantinopolu a pustil sa za svojim odbojným bratom. Princa Mustafu chytil a popravil ho. Anatólske štáty, ktoré stále brojili proti nemu - Aydin, Germian, Mentese a Teke - anektoval a stali sa súčasťou Osmanskej ríše.
Murad potom vstúpil do vojny proti Benátkam, Karamanidským emirátom, Srbsku a Uhorsku. V ďalších rokoch sa Murad zmocnil obrovského územia na Balkáne a v roku 1439 anektoval Srbsko. V roku 1441 sa Svätá rímska ríša, Poľsko a Albánsko pripojili k srbsko-uhorskej koalícií. Murad v roku 1444 vyhral bitku pri Varne proti spojeneckým vojskám pod vedením poľského kráľa Vladislava III. a Jána Huňadyho, ale prehral bitku pri Jalovazi a bol nútený abdikovať.
V 1446 sa znova ujal moci a janičiari pod jeho vedením rozdrvili kresťanskú koalíciu v druhej bitke pri Kosove (prvá sa konala v roku 1389). Keď stabilizoval Balkán, Murad sa obrátil na východ, porazil Timurovho syna šacha Rokhu, Karamanidské emiráty a Çorum-Amasya. Pozri vojny Murada II.
Zomrel v roku 1451 v Adrianopole pri ťažení proti Albánsku . Pochovaný je v Burse.
Pozri aj.
Vojny Murada II.
Coldplay

Coldplay je britská pop-tanečná skupina, ktorú v roku 1996 založil hlavný vokalista Chris Martin a hlavný gitarista Jonny Buckland na University College London (UCL). Skupina vystupovala pod menom Pectoralz, ale po príchode basgitaristu Guya Berrymana zmenili ich názov na Starfish. Will Champion sa pripojil k skupine ako bubeník, zadný vokalista a multi-inštrumentalista. Manažér Phil Harvey je často považovaný za neoficiálneho piateho člena. V roku 1998 sa skupina premenovala na Coldplay, pred vydaním EP: "Safety" (1998), "Brothers &amp; Sisters" ako singel v roku 1999 a "The Blue Room" v tom istom roku.
Skupina začala žať úspech po vydaní singlu „Yellow“ v roku 2000, po ktorom nasledoval ich debutový album "Parachutes", ktorý bol nominovaný na Mercury Prize. Ich druhý album "A Rush of Blood to the Head" (2002), mal ohlas u kritikov a vyhral viacero cien, vrátane "NME"'s Album roka. Ich ďalším albumom bol "X&amp;Y", ktorý sa stal svetovo najpredávanejším albumom roku 2005. Stretol sa väčšinou s pozitívnym ohlasom, ale niektorí kritici sa vyjadrili, že to bolo horšie ako ich predchádzajúci album. V roku 2008 vydali svoj štvrtý album s názvom "Viva la Vida or Death and All His Friends." Produkoval ho Brian Eno a znovu sa stretol s veľkým množstvom pozitívnych ohlasov. Tento album získal 7 nominácií Grammy Awards a vyhral na 51. ročníku Grammy Awards. 24. októbra 2011, vydali svoj piaty album "Mylo Xyloto", ktorý získal zmiešaný aj pozitívny ohlas a dostal sa na popredné priečky 34 krajín. Stal sa tiež najpredávanejším rockovým albumom roku 2011 v Spojenom kráľovstve. 16. mája 2014, vydali svoj šiesty album s názvom "Ghost Stories", ktorý bol na prvých priečkach v iTunes Store vo viac ako 100 krajinách. Odvtedy skupina vydala dva albumy, "A Head Full of Dreams" (2015) a "Everyday Life" (2019).
Počas svojej kariéry vyhrala skupina množstvo hudobných cien, vrátane 8 Brit Awards, 3-krát sa stala víťazom Best British Group, získala 5 MTV Video Music Awards a v neposlednom rade vyhrala 7 Grammy Awards z 25 nominácií. Coldplay predali celosvetovo viac ako 80 miliónov nahrávok.
Ladislav Huňady

Ladislav Huňady ( [modernizované: Hunyadi]) (* 1433 – † 16. marec 1457) bol starší syn Jána Huňadyho.
Stal sa obeťou veľmožských svárov. Rok po otcovej smrti ho popravili v Budíne za vraždu Ulricha Celjského, ochrancu neplnoletého kráľa Ladislava Pohrobka.
Chór

Chór (z gréckeho "χορός" ("choros")tanec) môže byť:
Grisaille

Grisaille [vyslov: grizaj] (z francúzskeho "gris"- sivý) je maľba vytvorená prevažne jednofarebne, väčšinou v odtienoch sivej. Napodobnňuje reliéf.
Grisaille nemusí byť určená len na výzdobu, ale môže ísť o prvú fázu olejovej maľby alebo o rytinovú predlohu.
Výraz znamená tiež jednofarebnú maľbu na emaili alebo na skle. Príkladom môže byť okno známe ako Päť sestier v koncovej časti severnej chrámovej lodi katedrály v Yorku.
Chicago Blackhawks

Chicago Blackhawks (do roku 1986 Black Hawks) je hokejový klub NHL sídliaci v treťom najväčšom meste USA Chicagu, v štáte Illinois. Chicago Blackhawks hrá v Centrálnej divízii Západnej konferencie. Od svojho založenia (1926) šesťkrát získal Stanleyho pohár (1934, 1938, 1961, 2010, 2013 a 2015) a šestnásťkrát divízny titul. Je to jeden zo šiestich zakladajúcich klubov NHL (spolu s klubmi Boston Bruins, Montreal Canadiens, Toronto Maple Leafs, New York Rangers a Detroit Red Wings). Od sezóny 1994/1995 sa domovským štadiónom klubu, po 60 rokoch strávených na štadióne Chicago Stadium, stal United Center. Stanleyho pohár s týmto klubom získali aj hokejisti slovenského pôvodu, resp. zo Slovenska – v roku 1961 Stan Mikita, v roku 2010 Marián Hossa a Tomáš Kopecký, v roku 2013 Marián Hossa a Michal Handzuš a v roku 2015 opäť Marián Hossa.
Vyparovanie

Vyparovanie alebo evaporácia je skupenská premena, pri ktorej sa kvapalina mení na plyn. Môže to byť iba na voľnom povrchu (teda pod teplotou varu; tzv. vyparovanie v užšom zmysle), alebo v celom objeme (teda pri teplote varu a vyššie; tzv. var). Takáto zmena fáz z kvapalného skupenstva na plynné spotrebúva teplo. Pri vyparovaní si teda kvapalina odoberá teplo z okolia.
Podľa kinetickej teórie sa z kvapaliny vyparujú tie molekuly, ktorých energia je dostatočná na prekonanie kohéznych síl, a ktorých pohyb smeruje k voľnému povrchu kvapaliny, takže prejdú povrchovou vrstvou a opustia kvapalinu. Kvapalinu teda opúšťajú molekuly s najvyššou energiou. Pokiaľ je takýchto molekúl väčšie množstvo, vedie to k zníženiu energie u ostatných molekulách kvapaliny. To sa pri adiabatickom vyparovaní prejaví znížením teploty kvapaliny. Pri rovnováhe medzi parou a kvapalinou sa para nazýva nasýtená.
Množstvo tepla, ktoré je pri danej teplote potrebné k premene jedného kilogramu kvapaliny na plyn s rovnakou teplotou sa nazýva hmotnostné skupenské teplo vyparovania (starší názov merné skupenské teplo vyparovania), označuje sa "lv." Skupenské teplo vyparovania "Lv" sa vzťahuje na celé teleso. 
Opačným javom k vyparovaniu je kondenzácia (skvapalnenie).
K vyparovaniu dochádza pri akejkoľvek teplote kvapaliny. Rýchlosť vyparovania závisí od:
Kvapalina pri vyparovaní odoberá teplo z okolia.
Epsilon Indi

Epsilon Indi (ε Ind/ε Indi) je viacnásobná hviezda v súhvezdí Indián vzdialená od Slnka 11,82 ly, čím je jedným z našich najbližších hviezdnych susedov vôbec.
Skladá sa z oranžového trpaslíka "ε Indi A", a z dvoch hnedých trpaslíkov spektrálnej triedy T "ε Indi Ba", okolo ktorého obieha "ε Indi Bb".
Var (fyzika)

Var alebo vrenie je zmena skupenstva, pri ktorej sa kvapalina mení na plyn v celom objeme. Je to teda zvláštny prípad vyparovania, kedy sa kvapalina vyparuje tak na voľnom povrchu, ako aj vo vnútri.
K varu dochádza pri zahriatí kvapaliny na teplotu varu. Teplota varu je rôzna pre rôzne kvapaliny. Jej veľkosť závisí aj od tlaku nad kvapalinou (s vyšším tlakom stúpa teplota varu).
Teplo potrebné pre var sa volá skupenské teplo varu.
Var v praxi.
Pri príprave potravín var predstavuje vkladanie surovej potraviny do vriacej vody alebo inej kvapaliny založenej na vode (mlieko, vývar a pod.) za účelom tepelnej úpravy - premeny potraviny na jedlo.
Prevarenie a následné ochladenie vody sa používa ako účinný prostriedok dezinfekcie vody. Vriaca voda v priebehu niekoľkých minút usmrtí väčšinu baktérií. Tiež sa sterilizujú predmety vo vriacej vode, alebo horúcej pare.
Rosný bod

Rosný bod alebo teplota rosného bodu je teplota, pri ktorej je vzduch maximálne nasýtený vodnými parami (relatívna vlhkosť vzduchu dosiahne 100 %). Ak teplota klesne pod tento bod, nastáva kondenzácia.
Vzduch za určitej teploty môže obsahovať iba určité množstvo vodných pár. Čím je teplota vzduchu vyššia, tým viac vlhkosti dokáže prijať. Ak sa vzduch začne ochladzovať, vodné pary začnú kondenzovať. Podmienkou je ale prítomnosť kondenzačných jadier.
Rosný bod sa dá považovať za iné vyjadrenie absolútnej vlhkosti vzduchu.
Príklad.
Keď sa sprchujete, v kúpeľni stúpa teplota a vzdušná vlhkosť. Ak vlhkosť vzduchu dosiahne rosný bod, začne voda kondenzovať na zrkadle, ktorého teplota je nižšia ako teplota vzduchu (teplota zrkadla je nižšia ako hodnota rosného bodu). Ak sa po chvíli zrkadlo zahreje na teplotu okolia, alebo častejšie až sa vlhkosť zníži/rozptýli, zrazenie vodnej pary sa stratí (voda sa odparí).
Porrima

Porrima, Arich alebo Gama Virginis (γ Vir/γ Virginis) je dvojhviezda v súhvezdí Panna. Okolo hlavnej zložky, hviezdy zdanlivej jasnosti 3,48m, obieha hviezda zdanlivej jasnosti 3,68m po eliptickej dráhe s veľkou polosou 37 AU raz za 171,4 r. Obidve hviezdy sú trpaslíkmi spektrálneho typu F0, triedy svietivosti V, s povrchovou teplotou 7 600 K. Na oblohe vo vzdialenosti 53" je ich optický sprievodca, hviezda zdanlivej jasnosti 14,5m.
Lipany (rozlišovacia stránka)

Lipany môže byť:
Lipany (Vitice)

Lipany (po nemecky "Lipan") sú dnes miestna časť obce Vitice v stredných Čechách juhovýchodne od Českého Brodu.
Historicky sa preslávili tým, že tu 30. mája 1434 prebehla bitka pri Lipanoch, ktorá prakticky ukončila boje s husitmi.
Severín

Severín môže byť:
Severin

Severin môže byť:
Pozri aj: Severín
Mexico

Mexico môže byť:
Mexiko (po španielsky "México" alebo "Méjico") môže byť:
Columbus Blue Jackets

Columbus Blue Jackets je hokejový klub NHL sídliaci v Columbuse, hlavnom meste amerického štátu Ohio. Je členom Metropolitnej divízie vo Východnej konferencií.
Je to jeden z najmladších klubov v NHL. Bol založený iba v roku 2000. Klubu sa podarilo prvý krát postúpiť do play-off v sezóne 2008/2009. Ale vypadol hneď v 1. kole s Detroitom 4:0 na zápasy. Prvú výhru Columbus zaznamenal až v roku 2014, keď sa im podarilo dva krát zvítaziť v 1. kole nad Pittsburgom Penguins, celkovo prehrali sériu 2:4.
Súčasný káder.
"Stav k sezóne 2022-23"
Chemická zlúčenina

Chemická zlúčenina alebo skrátene zlúčenina je homogénna látka, zložená zo stavebných častíc rozličných prvkov (atómov, iónov), ktoré sú zlúčené v určitom, vždy v tom istom vzájomnom pomere. Chemická zlúčenina je chemicky čistá látka.
Podľa počtu prvkov rozlišujeme zlúčeniny:
Hydrolýza

Hydrolýza je v chémii:
Hydrogenácia

Hydrogenácia je dej, pri ktorom nenasýtená zlúčenina viaže vodík a mení sa na zlúčeninu nasýtenú.
Proces sa zvyčajne využívá k redukcii, alebo saturácii (nasýteniu) organických zlúčenín. Typicky sa jedná o pridanie dvojice vodíkových atómov k molekule. Pri reakcii sa využívajú katalyzátory; nekatalyzovanú hydrogenáciu je možné vykonať len pri veľmi vysokých teplotách. Vodík sa pridáva do dvojitých a trojitých väzieb v uhľovodíkoch. Ilustratívnym príkladom hydrogenačnej reakcie je pridanie vodíka ku kyseline maleínovej, kedy vzniká kyselina jantarová (viď obrázok). 
Hydrogenácia má veľké využitie v petrochemickom, farmaceutickom a potravinárskom priemysle. Hydrogenáciou nenasýtených tukov vznikajú tuky nasýtené a v niektorých prípadoch trans-tuky.
Eliminácia (chémia)

Eliminácia je typ chemickej reakcie, pri ktorej sa odštiepia dva substituenty v dvoch krokoch reakčného mechanizmu. Prvý krok je známy ako E2 reakcia a druhý ako E1 reakcia. Číselné označenie nemá nič spoločné s krokmi reakcie, skôr s kinetikou reakcie.
Vo väčšine organických reakcií sa odštiepia vodíky na vytvorenie násobnej väzby- zvyšuje sa nenasýtenosť molekuly. Je taktiež možné, že reakcia prejde redukčnou elimináciou, pri ktorej valencia uhlíka sa zníži na dva. Najdôležitejšie sú však tie reakcie, ktoré zahŕňajú halogénuhľovodíky R-X s dobre odstupujúcimi skupinami, reagujúce s Lewisovými zásadami za vzniku alkénov. Eliminácia sa môže udiať aj ako zvratná reakcia ku adícii. Keď substrát je asymetrický, chiralita je určená podľa Zaitsevovho pravidla.
Mechanizmus E2.
Počas 20-tych rokov 20. storočia, Sir Christopher Ingold narvhol model na vysvetlenie mechanizmu E2. E2 znamená bimolekulárnu elimináciu.
Fundamentálne elementy reakcie sú nasledujúce:
Mechanizmus E1.
E1 je model na vysvetlenie zvláštneho typu eliminácie. E1 znamená unimolekulárnu elimináciu s nasledujúcimi špecifikami:
E1 eliminácie sa odohrávajú na vysokosubstituovaných halogénuhľovodíkoch z dvoch dôvodov:
E1cB reakcia.
Na rozdiel od E1 reakcie, ktorá zahŕňa vznik uhľovodíkového katiónu, E1cB reakcia sa odohráva cez uhľovodíkový anión. Zásadou ovplyvnené odštiepenie vodíka v pomalom, rýchlosť obmedzujúcom kroku, ktorý vystrelí odstupujúcu skupinu na priľahlý uhlík. Reakcia má s E1 spoločné to, že obe majú ťažko odstupujúce skupiny, ako napr. OH-, dva uhlíky odstránené z karbonylovej skupiny HO-C-CH-C=O. Slabo odstupujúca skupina nesúhlasí s alternatívnymi E1 a E2 možnosťami a karbonylová skupina zvyčajne okysľuje vodík na α-uhlíku rezonančnou stabilizáciou prechodného aniónu. 
E2 eliminácia z vinylov: Ako pripraviť alkíny.
Vinylbromidy môžu byť sami a sebe pripravené elimináciou 1,2-dibromoalkánov. Pri reakcii s tromi ekvivaletmi LDA (Lítium diizopropylamín, teda silná báza) sa eliminuje na Vinylbromid a následne na alkín. Konečný alkín je bohato kyslý, aby mohol byt deprotonovaný tretím ekvivalentom LDA. V skutočnosti, produktom reakcie je acetylid lítia R-C≡C-Li+ pripravený na ďalšie reakcie. 
Špecifické eliminačné reakcie.
Každá z týchto reakcií má špecifickú odstupujúcu skupinu:
Eliminácia

Eliminácia (z lat. "eliminare" = dať za prah, odstrániť) môže byť:
Detroit Red Wings

Detroit Red Wings je hokejový klub NHL sídliaci v Detroite, v americkom štáte Michigan.
Detroit Red Wings hrá v Atlantickej divízii Východnej konferencie. Je to jeden z najúspešnejších tímov v NHL. Je jedenásťnásobným víťazom Stanley Cupu v rokoch 1936, 1937, 1943, 1950, 1952, 1954, 1955, 1997, 1998, 2002 a 2008.
História klubu.
Klub bol založený v roku 1926 ako Detroit Cougars a väčšina hráčov doň vtedy prestúpila zo zaniknutého kanadského klubu Victoria Cougars. Zlatá éra tímu Red Wings sa datuje do začiatku 50. rokov, kedy dokázali v rozpätí šiestich rokov získať hráči Červených krídiel štyrikrát Stanleyho pohár. Vodcovskou osobnosťou bol kanadský hokejista Gordie Howe, ktorý ovládol svojími výkonmi celú Národnú hokejovú ligu. 
V roku 1983 si klub vybral v drafte Steva Yzermana, ktorý sa neskôr stal najmladším kapitánom v NHL a vodcom tímu.
Detroit vyhral 11-krát Stanley cup.
Súčasný káder.
"Stav k sezóne 2022-23"
Emulzia (chémia)

Emulzia je disperzná sústava (nepravý roztok) dvoch kvapalín, ktoré sa navzájom nerozpúšťajú (schematicky sa označujú ako olej a voda), pričom jedna kvapalina (olej) je v druhej dispergovaná (rozptýlená) vo forme kvapôčiek stabilizovaných vhodným emulgátorom. Napríklad voda a benzín, voda a plnotučné mlieko.
Priemerný rozmer dispergovaných častíc je asi 0,1 mm.
Emulzia

Emulzia môže byť:
Indikátor (chémia)

Indikátor je látka (najčastejšie farbivo) alebo zmes látok, ktorá po pridaní do sústavy farebne ukazuje jej stav (napr. prítomnosť voľných kyselín alebo zásad) alebo významnú zmenu jej stavu (najčastejšie bod ekvivalencie pri titrácii). Je to teda látka umožňujúca sledovať priebeh chemickej reakcie a typicky sa využívajú práve pri titráciách. Aj prístroje umožňujúce podobne sledovať priebeh chemickej reakcie sa nazývajú indikátory.
Hlavné druhy indikátorov a ich najbežnejší zástupcovia:
Chemický dej

Chemický dej
je dej, pri ktorom sa menia látky na iné látky a mení sa aj zloženie a štruktúra chemického jedinca. Pri chemickom deji nastávajú zmeny vo väzbách stavebných častíc látok. Najčastejším prípadom chemického deja je chemická reakcia. Chemický dej je napríklad fotosyntéza, dýchanie, hnitie jablka, horenie, hrdzavenie, varenie, pečenie, karamelizovanie, atď...
podstata chemického deja spočíva v tom, že produkt má na jeho konci menšiu celkovú energiu ako reaktanty - je stabilnejší
Chemické rovnice
Chemickými rovnicami sa zapisujú chemické reakcie. V chemickej rovnici sú reaktanty a produkty oddelené šípkami a zapísané chemickými vzorcami. Celkový počet atómov jednotlivých prvkov v reaktantoch musí byť rovnaký ako celkový počet atómov jednotlivých prvkov v produktoch.
Indikátor

Indikátor môže byť:
Guildfordská štvorka

Guildfordská štvorka bola štvorica mladých ľudí, ktorú tvorili Paul Hill, Gerry Conlon, Patrick (Paddy) Armstrong a Carole Richardsonová. Boli nespravodlivo odsúdení v Spojenom kráľovstve za bombové útoky, ktoré sa odohrali 5. októbra 1974 v guildforských krčmách "Horse and Groom" a "Seven Star", pri ktorých zahynuli piati ľudia.
Chemická rovnica

Chemická rovnica je formálny zápis začiatku a konca chemickej reakcie. 
Na jednej strane (väčšinou vľavo) obsahuje chemické vzorce a počty častíc reaktantov a na druhej strane (vpravo) obsahuje chemické vzorce a počty častíc produktov zúčastňujúcich sa na jednom základnom chemickom obrate.
Rovnica musí vyhovovať zákonu zachovania hmotnosti: Látkové množstvo toho istého prvku musí byť na oboch stranách rovnice rovnaké.
Toto je príklad na chemickú rovnicu vody:
Vzorec čítame dve molekuly vodíka sa zlúčia s molekulou kyslíka a vzniknú dve molekuly vody
Izomorfia

Izomorfia (iné názvy: izomorfizmus, izomorfnosť) je vlastnosť zlúčenín obdobného chemického zloženia kryštalizovať v rovnakých kryštálových sústavach. Zo zmesi nasýtených roztokov alebo tavením takýchto látok vznikajú zmesové kryštály (kamenec, zliatina).
Termín zaviedol v roku 1819 Mitcherlich a jeho pôvodný historický výklad je nasledovný: Izomorfia je prípad, keď dva alebo viac minerálov majú blízke, prípadne zhodné kryštalové tvary, a to na základe analogických vzorcov a štruktúr látok.
Skull and Bones

Skull and Bones (v preklade z angličtiny: „Lebka a kosti“), je tajná spoločnosť pôsobiaca na Yale University. Univerzita ho financuje a pridelila mu zvláštnu budovu, (tzv. Hrobka).
Založená bolo v roku 1832 dvoma študentmi (William Huntington Russell a Alphonso Taft), ktorí nedostali súhlas na vstup do Phi Beta Kappa. 
Nazýva sa aj "Order of death" (Rád smrti), "The Order" (Rád), "The Eulogian Club" (Eulogiánsky klub) či „Loge 322“ (Lóža 322). Členovia sa nazývajú Bonesmen/Boneswomen (Kostlivci/Kostlivkyne), Knights of Eulogia/Ladies of Eulogia (Rytieri/Dámy Eulógie) alebo Boodle Boys/Boodle Girls. 
Navonok táto tajná spoločnosť vystupuje pod menom "Russel Trust Association". V roku 1999 vlastnila majetok vo výške 4 133 246 amerických dolárov.
Členovia majú údajne podľa niektorých konšpiračných teórii vplyv na riadenie politiky USA, veľa ich je/bolo členmi vlády Georga Busha mladšieho. Členom bol aj samotný George Bush, či jeho prezidentský protikandidát John Kerry.
Redukcia

Redukcia (z lat. "reductio" = (u) vedenie späť) môže znamenať:
Smaragdová tabuľa

Smaragdová tabuľa alebo Smaragdová doska (po lat. "Tabula smaragdina") Herma Trismegista je krátky kryptický text, ktorý údajne odhaľuje tajomstvá pralátky a jej premien. Až do 20. storočia boli známe len stredoveké latinské rukopisy tohto textu, ale najnovšie výskumy odhaľujú jeho arabských predchodcov.
Dejiny.
Antický text, ktorého pôvod je zahalený legendami, odhaľuje jednoduchými slovami najdôležitejšie zákony hermetizmu. Do češtiny ho v prvej polovici 20. storočia preložil významný český hermetik Pierre de Lasenic. 
Smaragdovú tabuľu údajne napísal egyptský boh Thovt, zvaný Grékmi Hermés Trismegistos. Tento krátky, ale veľavravný traktát bol podľa legendy nájdený Alexandrom Veľkým (podľa iných mýtov Apollóniom z Tyany, alebo Sárou) na smaragdovej doštičke.
V skutočnosti bol jej arabský text prvýkrát uverejnený v 8. storočí. Najstaršia latinská verzia je uložená v Bibliothéque nationale v Paríži a predstavuje ju prepis z 12. storočia. Súčasní experti predpokladajú, že Smaragdová tabuľa je egyptského, perzského, alebo gréckeho pôvodu a vznikla pravdepodobne v epoche helenizmu (možno však už skôr).
Nech je jej pôvod akýkoľvek, Smaragdová tabuľa sa stala základom hermetických náuk a západnej ezoterickej tradície vôbec.
Najstarším doloženým zdrojom je kniha "Kitáb Sirr al-asrár" približne z roku 800, ktorej autorom je Abd al-Kádir al-Džílání. Do latinčiny ju preložil pod názvom "Secretum Secretorum" ("Tajomstvo tajomstiev") Johannes Hispanensis alebo Hispaliensis (Ján zo Sevilly) asi v roku 1140.
Albireo

Albireo (β Cyg/β Cygni/Beta Cygni) je hviezda súhvezdia Labuť. V obrazci Labute tvorí jej hlavu, čomu zodpovedá aj jej názov („zobák“). (V Arábii nazývali Albireo "„minqār al-dadžādža“" – zobák sliepky.) Názov Albireo vznikol zlým prekladom/prepisom zo slov ab ireo; bol použitý v preklade "Almagestu" z roku 1515 pri opise súhvezdia Labuť.
Je to ľahko rozpoznateľná a veľmi pekná dvojhviezda. Na jej rozlíšenie stačí dobrý triéder alebo amatérsky ďalekohľad. Hlavná, jasnejšia zložka je zlatožltý obor s jasnosťou 3,1 mag. Vo vzdialenosti 25“ je druhá zložka 5,1 magnitúdy. Je to modrobiela hviezda hlavnej postupnosti. Hlavná zložka, obor, je v skutočnosti spektroskopickou dvojhviezdou, takže sústava je vlastne trojhviezdou.
Yildun

Yildun alebo Delta Ursae Minoris (δ UMi / δ Ursae Minoris) je hviezda v súhvezdí Malá medvedica. Od Slnka je vzdialená 183 ly.
Milan Hejduk

Milan Hejduk (* 14. február 1976, Ústí nad Labem) je bývalý český hokejista.
Klubový hokej.
S profesionálnym hokejom začínal v Pardubiciach. V roku 1994 bol draftovaný klubom Quebec Nordiques. V NHL však hrá až od sezóny 1998/1999 za tím Colorado Avalanche. K jeho najväčším úspechom patrí zisk Stanley Cupu v roku 2001, zisk Maurice Richard Trophy pre najlepšieho strelca NHL. Na domácej scéne získal titul s Pardubicami roku 2005. Bol členom úspešného výberu na ZOH v Nagane (1998), kde nastúpil až v troch zápasoch play-off a pomohol vybojovať historicky prvú zlatú medailu pre Český hokejový tím. V posledných sezónach nosil na drese kapitánske "C".
Reprezentácia.
Milan Hejduk získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 23.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Milan Hejduk bol s piatimi mínusovými bodmi najhorší hráč svojho mužstva v +/- hodnotení.
Chris Kelly

Chris Kelly (* 11. november 1980, Toronto, Kanada) je hokejový tréner a bývalý kanadský útočník.
Klubový hokej.
Hrával na ľavom krídle. V úvodnom drafte NHL v roku 1999 ho vybral klub Ottawa Senators v treťom kole ako 94. v poradí. V NHL začal hrať v sezóne 2003/04 za Ottawu Senators. V sezóne 2005/06 má s Ottawou uzavretú zmluvu s ročným príjmom 450 tisíc dolárov. Hrá v drese s číslom 22.
Brandon Bochenski

Brandon Bochenski (* 4. apríl 1982, Blaine, Minnesota, USA) je bývalý americký a kazašský hokejista.
Klubový hokej.
Brandon Bochenski hrával na pravom krídle. Vo vstupnom drafte NHL v roku 2001 ho vybral klub Ottawa Senators v siedmom kole ako 223. v poradí. V NHL začal hrať v sezóne 2005/06 za Ottawu Senators so zmluvou s ročným príjmom 602 tisíc dolárov.
3. februára 2007 prestúpil do klubu Boston Bruins. V priebehu sezóny 2007/2008 bol vymenený do Anaheim Ducks za Shane Hnidy a v tej istej sezóne ho Ducks vymenili do Nashville Predators. Ako voľný hráč v lete 2008 podpísal zmluvu s Tampa Bay Lightning.
V Tampe vytrval do roku 2010. V sezóne 2010/11 prestúpil do Barysu Astana nastupujúcom v KHL. V Astane napokon odohral osem sezón, z toho tri ako kapitán tímu. Kariéru ukončil v roku 2019.
Reprezentácia.
Tréner Mike Sullivan ho nominoval na Majstrovstvá sveta 2007 v Rusku. USA skončili 5. po štvrťfinálovej prehre s Fínskom 4:5 po samostatných nájazdoch.
Na majstrovstvách sveta po druhýkrát štartoval v roku 2016, turnaj sa hral opäť v Rusku. Tentoraz ale Bochenski reprezentoval Kazachstan. V základnej skupine odohral sedem zápasov, ale Kazachovia skončili na poslednom mieste v skupine a zostúpili do nižšej divízie.
Do kazašskej reprezentácie sa vrátil Bochenski v rokoch 2017 a 2019, v oboch prípadoch viedol mužstvo ako kapitán a v roku 2019 pomohol reprezentácii vybojovať postup do elitnej kategórie.
Christoph Schubert

Christoph Schubert (* 5. február 1982, Mníchov) je nemecký hokejista.
Klubový hokej.
Christoph Schubert je obranca. V úvodnom drafte NHL v roku 2001 ho vybral klub Ottawa Senators v štvrtom kole ako 127. v poradí. V NHL začal hrať v sezóne 2005/06 za Ottawu Senators so zmluvou s ročným príjmom 450 tisíc dolárov. Na začiatku sezóny (NHL 2009/10) prestúpil do tímu Atlanta Thrashers. Hrá v drese s číslom 5.
Reprezentácia.
Nemecko reprezentoval na MS v ľadovom hokeji v rokoch 2001, 2002, 2005, 2008 a 2009. Zúčastnil sa aj ZOH v rokoch 2002 a 2006
Oreské

Oreské môže byť:
Oreské (okres Skalica)

Oreské je obec na Slovensku v okrese Skalica.
Nultá termodynamická veta

Nultá termodynamická veta alebo nultý termodynamický zákon je jednou z termodynamických viet. Dá sa formulovať nasledovne: "Ak telesá A a B sú v rovnovážnom stave a zostanú v ňom aj keď si môžu začať vymieňať teplo, a rovnaké tvrdenie možno povedať aj o telesách B a C, potom aj telesá A a C sú v rovnovážnom stave."
Stav termodynamickej rovnováhy je definovaný tak, že telesá musia mať rovnaké teploty (podľa 2. termodynamického zákona teplo tečie spontánne len z telesa s vyššou teplotou na teleso s nižšou teplotou). Zákon teda možno preformulovať: 
Nultý termodynamický zákon je reflexívny (teleso je v termodynamickej rovnováhe samo so sebou) a navyše aj tranzitívný (ekvivalencie možno otočiť). Pre tu uvedené vlastnosti sa zákon nazýva tiež aj ako zákon teplomera pretože nám vlastne hovorí že ak kalibrujeme teplomer - teleso B podľa telesa A, ktoré slúži ako referencia, možno potom teplomerom zmerať teplotu akéhokoľvek telesa C a nepotrebujeme aby došlo do kontaktu s referenčným stavom (telesom A). Zákon dostal zvláštne očíslovanie (nultý) pretože bol formulovaný až začiatkom dvadsiateho storočia, keď už existovali tri termodynamické zákony. Avšak jeho hlboký význam pre termodynamiku ho posunul na začiatok.
Svätá rodina

Svätá rodina v rímskokatolíckej cirkvi označuje rodinu tvorenú Pannou Máriou, sv. Jozefom a Ježišom Kristom. V rímskokatolíckej cirkvi je uvádzaná ako príklad pre život všetkých rodín, ako vzor lásky a svornosti.
Svätej rodine je na Slovensku zasvätených viacero kostolov. Medzi najznámejšie z nich patrí Kostol Svätej rodiny v Petržalke postavený v roku 2003, ktorý v tom istom roku navštívil pápež Ján Pavol II. a odslúžil pred ním svätú omšu.
V rímskokatolíckej cirkvi na Slovensku sa sviatok Svätej rodiny slávi v nedeľu po Narodení Pána alebo 30. decembra. V gréckokatolíckej cirkvi tento sviatok neexistuje.
Defekácia

Defekácia je úkon vylúčenia tuhého alebo polotuhého odpadného materiálu z tráviacej sústavy. Vlny svalových kontrakcií v stenách hrubého čreva, ktoré sa nazývajú peristaltika, posúvajú výkaly zažívacím traktom ku konečníku. Pocit nutkania k vyprázdneniu nastáva ak tlak výkalov v konečníku dosiahne hodnotu 5,3 až 6,6 kPa. Dostavuje sa spravidla po jedle. Ľudia vylučujú odpad rôzne často. V zdraví trikrát týždenne až trikrát denne, pri hnačke i viackrát denne. Silou vôle môže človek vydržať i vyše týždňa bez defekácie.
Vavrinec Rímsky

Svätý Vavrinec Rímsky (; * ? – † 10. august 258, Rím) bol jeden zo siedmich diakonov, ktorí boli umučení počas prenasledovania kresťanov rímskym cisárom Valeriánom v roku 258.
Svätý Vavrinec je patrón knihovníkov a archivárov, vzývaný proti ohňu a moru.
Životopis.
Vavrinec sa narodil okolo r. 230 v Španielsku. Ako mladík prišiel do Ríma a tam bol vychovaný.
Dňa 30. augusta 257 na Petrov trón nastúpil kňaz, pôvodom Aténčan, známy pod menom sv. Sixtus II. Vavrinec sa stal jeho najobľúbenejším žiakom v Ríme, neskôr diakonom a archidiakonom. Roku 258 nášho letopočtu tohto mladého človeka nevšednej krásy a urodzeného pôvodu poveril pápež Sixtus II. zodpovednosťou za cirkevné vatikánske klenoty vrátane vzácnych kníh.
Vavrinec bol prvý zo siedmich rímskych diakonov, z ktorých každý mal na starosti jednu štvrť mesta a ako taký sa spolu s pápežom staral o štyridsaťtisíc kresťanov, ktorí boli v polovici 3. storočia v Ríme za panovania cisára Valeriána.
V tom čase bolo právne postavenie cirkvi veľmi slabé, zato majetku mali dosť. Vlastnili kostoly, domy, pozemky. Cisár Valeriána chcel vykoreniť cirkev a získať cirkevné poklady. Predvolal si na výsluch pápeža Sixta. Keďže ten nechcel spolupracovať, cisár ho nechal sťať a Vavrinca uväznil a mučil. Vo väzení pokrstil mnohých pohanov, medzi nimi aj Luculla, ktorému vrátil zrak. Istý Hippolitus bol svedkom zázračného uzdravenia a s celou rodinou sa stal kresťanom. Žiadal, aby Vavrinca prepustili a ten dostal tri dni, aby priniesol všetky cennosti do obecného mestského eráru. Mladý ochranca toto odmietol, majetok rozdal chudobným a chorým, ktorých predviedol pred cisára ako cirkevné bohatstvo. Cisár ho dal bičovať, trhať mu kožu železnými hrebeňmi. Napokon nechali priniesť železnú posteľ a rozžeravili ju. Aj pri tomto opekaní zaživa prosil cisára, aby ho obrátil na druhý bok, keďže tento má už spálený.
Zomrel 10. augusta 258.
Vavrinca pochovali na Tiburtine neďaleko Campa Verana. Nad jeho hrobom postavili baziliku S. Lorenzo fuori le mura, ktorá podnes patrí k siedmim hlavným kostolom v Ríme.
Ako relikvia sa v kostole uchováva i rošt, na ktorom ho umučili. A mnoho ďalších častí kostí uložených v relikviaroch po celom Taliansku.
Urban I.

Svätý Urban I. (; 2. storočie, Rím † 23. máj 230, Rím) bol 17. rímsky pápež. Jeho pontifikát trval v období rokov 222230. Katolíckou cirkvou je uctievaný ako svätý jeho sviatok sa slávi 25. mája.
Údajov o Urbanovom živote je veľmi málo, časť z nich pochádza z legiend spájaných s Urbanom alebo inými svätými danej doby (svätá Cecília).
Často je zamieňaný s galským biskupom a patrónom vinárov, záhradníkov a debnárov, svätým Urbanom z Langres, ktorý nosí biskupskú mitru. 
Život.
Podľa "Liber Pontificalis" bol Urban Rimanom a jeho otec sa volal Pontianus. Po smrti pápeža Kalixta I. (14. októbra 222) bol Urban zvolený za rímskeho biskupa, ktorým bol podľa Eusébia ("Historia Ecclesiastica" VI. 23) osem rokov. Liberiánsky katalóg pápežov kladie začiatok jeho pontifikátu do roku 223 a jeho koniec do roku 230. Urban I. bol pápežom v období vlády Alexandra Severa (222235), ktoré bolo pre kresťanov obdobím relatívneho pokoja bez prílišného prenasledovania. Nárast rozlohy rôznych rímskych katakomb v prvej polovici 3. storočia dokazuje, že počet kresťanov v tomto období do značnej miery vzrástol. 
Za Urbanovho pontifikátu pokračovali spory s protipápežom Hippolytom, pretože Urban I. zastával postoje svojich predchodcov Zefyrina a Kalixta I. Podľa legendy tiež obrátil na vieru Valeriána, manžela svätej Cecílie, a jeho brata Tiburtia. Zdá sa však, že práve v tomto prípade ide o zhodu mien a spomínaný Urban nebol pápež Urban I.
Urban I. zomrel 23. mája 230, ale jeho pamiatku Katolícka cirkev uctieva v deň jeho pohrebu 25. mája. Pretože za vlády Alexandra Severa prakticky nedochádzalo k prenasledovaniu kresťanov, zdajú sa byť legendy o mučeníckej smrti Urbana I. málo pravdepodobné.
Podľa "Liber Pontificalis" bol Urban pochovaný na Pretestatovom cintoríne ("Coemetarium Praetextati"), kde stojí hrobka s menom Urban. Pri výskume v Kalixtových katakombách však taliansky archeológ Giovanni dei Rossi našiel dosku sarkofágu s označením Urban a predpokladal, že Urban pochovaný na Pretestatovom cintoríne bol pravdepodobne iným biskupom. De Rossi tiež našiel zoznam mučeníkov a vyznávačov, ktorí boli pochovaní v Kalixtových katakombách, ktorý obsahoval Urbanovo meno. Dospel preto k záveru, že Urban pochovaný na Pretestatovom cintoríne bol iný biskup. Pochybnosti o poslednom mieste odpočinku pápeža Urbana však pretrvávajú, pretože zoznam svätých pochovaných v Kalixtových katakombách nezahŕňa Urbana medzi pápežmi, ale v zozname zahraničných biskupov. Preto je možné, že pápež Urban je skutočne pochovaný na Pretestatovom cintoríne.
Pozri aj.
Urban z Langres
Karol Kučera

Karol Kučera (* 4. marec 1974, Bratislava) je bývalý slovenský profesionálny tenista, dlhoročný reprezentant v Davis Cupe a politik. Finálová účasť v tejto súťaži v roku 2005 znamenala jeho rozlúčku s profesionálnym tenisom. Väčšina tenisových fanúšikov predpokladala, že v rozhodujúcom piatom zápase proti Mariovi Ančičovi nahradí Karola Becka obvineného z dopingu práve on, nehrajúci kapitán Miloslav Mečíř sa však intuitívne rozhodol pre Michala Mertiňáka, ktorý neuspel. Jeho najvyššie umiestnenie v ATP Entry Ranking bolo 6. miesto, ktoré dosiahol 14. septembra 1998.
V parlamentných voľbách 2020 kandidoval zo 6. miesta na kandidátke strany OBYČAJNÍ ĽUDIA a nezávislé osobnosti. Vo voľbách získal 14 916 preferenčných hlasov a od 20. marca 2020 je poslancom Národnej rady Slovenskej republiky. 4. júna 2020 bol vymenovaný do funkcie splnomocnenca vlády Slovenskej republiky pre mládež a šport.
Ocenenia.
V roku 2006 mu prezident Ivan Gašparovič udelil štátne vyznamenanie Rad Ľudovíta Štúra II. triedy.
Kent

Kent môže byť:
USA.
Tieto counties:
Táto univerzita:
Tieto sídla:
Kent (grófstvo)

Kent je nemetropolitné, ceremoniálne a tradičné grófstvo v Anglicku.
Lancashire

Lancashire je nemetropolitné, ceremoniálne a tradičné grófstvo v Anglicku.
Lincolnshire

Lincolnshire môže byť :
Lincolnshire (grófstvo)

Lincolnshire (skrátene Lincs) je nemetropolitné, ceremoniálne a tradičné grófstvo v Anglicku.
Norfolk

Norfolk môže byť:
Pozri aj:
Norfolk (Anglicko)

Norfolk je nemetropolitné, ceremoniálne a tradičné grófstvo v Anglicku.
Northamptonshire

Northamptonshire (skrátene Northants alebo N'hants) je nemetropolitné, ceremoniálne a tradičné grófstvo v Anglicku.
Northumberland

Northumberland môže byť: 
V Spojenom kráľovstve:
V Kanade:
V USA:
Northumberland (grófstvo)

Northumberland je nemetropolitné, ceremoniálne a tradičné grófstvo v Anglicku.
North Yorkshire

North Yorkshire je nemetropolitné, ceremoniálne a tradičné grófstvo v Anglicku.
Nottinghamshire

Nottinghamshire (skrátene Notts) je nemetropolitné, ceremoniálne a tradičné grófstvo v Anglicku.
Oxfordshire

Oxfordshire (skrátene Oxon, z lat. "Oxonia") je nemetropolitné, ceremoniálne a tradičné grófstvo v Anglicku.
Shropshire

Shropshire (skrátene Salop alebo Shrops) je nemetropolitné, ceremoniálne a tradičné grófstvo v Anglicku.
Somerset

Somerset môže byť:
V Spojenom kráľovstve:
V USA:
V Austrálii:
Na Bermudách:
V Kanade:
V TV:
Staffordshire

Staffordshire (skrátene Staffs) je nemetropolitné, ceremoniálne a tradičné grófstvo v Anglicku.
Suffolk

Suffolk môže byť:
Suffolk (grófstvo)

Suffolk je nemetropolitné, ceremoniálne a tradičné grófstvo v Anglicku.
Surrey

Surrey môže byť:
Surrey (Anglicko)

Surrey je nemetropolitné, ceremoniálne a tradičné grófstvo v Anglicku.
Warwickshire

Warwickshire je nemetropolitné, ceremoniálne a tradičné grófstvo v Anglicku.
West Sussex

West Sussex je nemetropolitné, ceremoniálne a tradičné grófstvo v Anglicku.
Wiltshire

Wiltshire (skrátene Wilts) je nemetropolitné, ceremoniálne a tradičné grófstvo v Anglicku.
Worcestershire

Worcestershire (skrátene Worcs) je nemetropolitné, ceremoniálne a tradičné grófstvo v Anglicku.
Grófstvo Worcestershire hrančí s grófstvom Herefordshire na západe, s Shropshire na severozápade, na severe s Staffordshire, na severovýchode je jeho susedom West Midlands, na východe je to Warwickshire a na juhu hraničí s Gloucestershire.
Bath and North East Somerset

Bath and North East Somerset je administratívny jednostupňový celok (formálne aj okres) v Anglicku.
Bournemouth

Bournemouth je prímorské rekreačné sídlo a zároveň administratívny jednostupňový celok (formálne aj okres typu borough) v Anglicku.
Bristol

Bristol môže byť:
Blackburn with Darwen

Blackburn with Darwen je jednostupňový celok (a formálne aj okres typu borough) v Anglicku
Blackpool

Blackpool môže byť:
Blackpool (Anglicko)

Blackpool je prímorské mesto v Anglicku a zároveň administratívny jednostupňový celok (a formálne aj okres typu borough).
História.
V stredoveku a na začiatku novoveku bol Blackpool prímorskou dedinkou, ktorou zostal až do polovice 18. storočia, kedy v Anglicku začalo byť módne cestovať v lete k moru. V roku 1781 začali návštevníci, ktoré do mestečka prilákala 11 km dlhá piesočná pláž, využívať novo vzniknutú súkromnú cestu, ktorú vybudovali Thomas Clifton a sir Henry Hoghton. V tom istom roku sem začali jazdiť pravidelné dostavníky z Manchestru. Počas jedného storočia vzrástla populácia miesta z menej ako 500 obyvateľov v roku 1801 na viac ako 2 500 obyvateľov v roku 1851.
Blackpool sa stal význačným anglickým turistickým strediskom, keď tu bola v 40. rokoch 19. storočia vybudovaná železnica, ktorá letovisko spojila s priemyselnými mestami severného Anglicka. Železnica znamenala jednoduchší a lacnejší spôsob dopravy a mestečko sa stalo populárnym strediskom pre chudobnejších manuálnych pracovníkov severských miest. V roku 1881 už bol Blackpool prosperujúcim letoviskom s 14 000 obyvateľmi a prímorskou promenádou s mólami, púťovými veštcami, krčmami, električkou, jazdami na oslíkoch, stánkami s fish and chips a divadlami. V roku 1901 tu žilo už 47 000 a mesto sa stalo „typickým príkladom britského prímorského letoviska“. Vďaka zmenám v spoločnosti a možnosti cestovať do zahraničia, začal v druhej polovici 20. storočia záujem o Blackpool upadať."
V dnešnej dobe je obľúbený najmä medzi turistami zo severného Anglicka, ktorí sem prichádzajú napríklad na víkend vďaka blízkosti, ale aj medzi skupinkami mladých, ktorí sa do tunajších početných ubytovacích a reštauračných zariadení jazdia lúčiť so slobodou.
Brighton and Hove

Brighton &amp; Hove je jednostupňový celok s postavením mesta (City) v Anglicku.
Najsvätejšia Trojica

Najsvätejšia Trojica alebo skrátene Trojica alebo Svätá Trojica alebo Presvätá Trojica je v kresťanstve spoločné pomenovanie pre tri Božské osoby – Otca, Syna a Svätého Ducha. Podľa kresťanov existuje len jeden, jediný Boh, ktorý je však v troch osobách. Je to tajomstvo viery, ktoré sa ľudským rozumom nedá pochopiť.
Kresťanstvo.
V súčasnosti doktrínu o Najsvätejšej Trojici prijíma väčšina kresťanov na celom svete.
Doktrínu svätej Trojice a jej spochybnenie alexandrijským diakonom Áriusom riešil v roku 325 ekumenický Nicejský koncil (zhromaždenie) kresťanských biskupov Rímskej ríše, ktorý zvolal cisár Konštantín I. Veľký do mesta Nikaia (teraz İznik, Turecko). Nezúčastnil sa ho pápež, iba jeho zástupcovia. Hlasmi asi 300 biskupov schválili na základe vyznania niektorej z východných cirkví, pravdepodobne z Cézarejskej Palestíny, tzv. Nicejské vyznanie viery o jednote troch osôb jediného Boha: Boha Otca, Boha Syna a Boha Ducha svätého.
V Biblii sa výrazy ako Najsvätejšia trojica, Svätá trojica alebo Trojjediný nevyskytujú. Na niektorých miestach sa však spomínajú tri Božské osoby spolu, hlavne v Matúšovom evanjeliu (Mt 28,19): „"Choďte teda, učte všetky národy a krstite ich v mene Otca i Syna i Ducha Svätého a naučte ich zachovávať všetko, čo som vám prikázal."“ a na niektorých ďalších miestach, napr. na začiatku Prvého Petrovho listu (1 Pt 1, 2): „"[…] ktorých Boh Otec vopred poznal a Duchom posvätil, aby boli poslušní a pokropení krvou Ježiša Krista: Milosť vám a pokoj v hojnosti."“ alebo nepriamo na konci Druhého listu Korinťanom (2 Kor 13, 13): „"Milosť Pána Ježiša Krista a láska Božia i spoločenstvo Svätého Ducha nech je s vami všetkými."“
Iné náboženstvá.
V iných náboženstvách uctievali trojicu bohov starí Babylončania (Nimrod – Semiramis – Tammuz), Egypťania (Osiris – Isis – Horus) antický Rím (Jupiter – Juno – Minerva) a uctievajú ju hinduisti (Brahma – Višnu – Šiva). Rozdiel oproti kresťanstvu je však ten, že kresťanstvo neuctieva troch bohov, ale len jedného Boha v troch osobách.
Tarazet

Tarazet (Tarazed, Terazed, Gama Aquilae, γ Aql/γ Aquilae) je hviezda v súhvezdí Orol. Jeho názov znamená „orol“ a pochádza z perzského "Šahin Tarazed", čo bol pôvodne názov celého súhvezdia Orol. Tarazed je výrazne červenkastý. Je to nadobor spektrálnej triedy K.
Sheliak

Sheliak alebo Beta Lyrae (β Lyr / β Lyrae) je hviezdny systém v súhvezdí Lýra. Je to zákrytová premenná polodotyková viacnásobná hviezda. Názov pochádza z arabského Sulahfá = korytnačka, lýra z korytnačieho panciera.
V malom ďalekohľade možno vidieť jej modravého vizuálneho sprievodcu, ktorý má jasnosť 7,8 mag. V skutočnosti leží tento sprievodca od Sheliaku veľmi ďaleko. Samotný Sheliak je veľmi tesnou dvojhviezdou, ktorú nerozlíšia žiadne ďalekohľady. Je to zákrytová premenná typu W Serpentis, no niekedy sa označuje ako prototyp premenných hviezd typu Sheliak. Mení svoju jasnosť medzi 3,4 a 4,3 mag s periódou 12,91 dňa. V rámci tejto periódy sa vyskytuje sekundárne minimum, pri ktorom jasnosť poklesne o 0,4 mag. Hlavná zložka je obor spektrálnej triedy B9, druhá zložka má spektrálny typ buď A8 alebo B0,5. Obe hviezdy svojím vzájomným gravitačným pôsobením vytvárajú spoločný plynový obal, ktorý ich obklopuje a rozpína sa. Vzniká únikom prúdu plazmy z obra. Obal sa rozpína rýchlosťou 75 km/s.
Sheliak je veľmi žeravá hviezda, takže sa v spektre prejavuje širokými emisnými čiarami, ktorých intenzita sa počas svetelných zmien dvojhviezdy len nepatrne mení. Zmeny jej jasnosti sa dajú ľahko pozorovať voľným okom. Vhodné porovnávacie hviezdy sú Sulafat (magnitúda 3,24) a kappa Lyrae (4,33).